ഉത്തര്പ്രദേശില് 10 ദിവസത്തിനിടെ 53 മരണം : ഡെങ്കി വ്യാപനമെന്ന് സംശയം അന്വേഷണത്തിന് ഉത്തരവിട്ട് യു.പി സര്ക്കാര് ഉത്തര്പ്രദേശ് : ഫിറോസാബാദില് കഴിഞ്ഞ പത്ത് ദിവസത്തിനിടെ 53 പേര് മരിച്ചത് ഡെങ്കി വ്യാപനത്തേതുടര്ന്നെന്ന് സംശയം. നിരവധി മരണം സ്ഥിരീകരിച്ചതോടെ യഥാര്ഥ മരണകാരണം കണ്ടെത്താന് അന്വേഷണം ആരംഭിക്കാന് ഉത്തരവിട്ടിരിക്കുകയാണ് യു.പി സര്ക്കാര്. കേരളഓണ്ലൈന് ന്യൂസ് യൂട്യൂബ് ചാനല് സബ്സ്ക്രൈബ് ചെയ്യാം ഫിറോസാബാദ് മെഡിക്കല് കോളജില് രോഗബാധിതരായ നിരവധി കുട്ടികള് ചികിത്സയിലാണ്. ഇവരില് മിക്കവരുടെയും ആരോഗ്യനില ഗുരുതരമാണെന്നാണ് വിവരം. ദിവസങ്ങളായി നീണ്ടുനിന്ന പനിയെ തുടര്ന്നാണ് കുട്ടികളെ ആശുപത്രിയില് പ്രവേശിപ്പിച്ചത്. ആശുപത്രിയിലെത്തിയ ഭൂരിഭാഗത്തിനും വൈറല് പനിയാണെന്നും ചിലര്ക്ക് പരിശോധനയില് ഡെങ്കി സ്ഥിരീകരിച്ചുവെന്നും ആശുപത്രി അധികൃതര് പറയുന്നു. കേരളഓണ്ലൈന് വാര്ത്തകള് ടെലിഗ്രാമില് ലഭിക്കാന് ക്ലിക്ക് ചെയ്യുക Also read ഉത്തര്പ്രദേശിലെ മധുരയില് മദ്യത്തിനും മാംസത്തിനും നിരോധനം ഏര്പ്പെടുത്തി ഭീകരാക്രമണ ഭീഷണി ഉത്തര്പ്രദേശില് ക്ഷേത്രങ്ങളുടെ സുരക്ഷ വര്ദ്ധിപ്പിച്ചു ഒളിമ്ബിക്സ് ജേതാക്കള്ക്ക് പാരിതോഷികം നല്കും, പ്രഖ്യാപനവുമായി ഉത്തര്പ്രദേശ് സര്ക്കാര് രോഗ വ്യാപനത്തെത്തുടര്ന്ന് സെപ്റ്റംബര് ആറ് വരെ എല്ലാ സര്ക്കാര്, സ്വകാര്യ സ്കൂളുകളും അടച്ചിടാന് ഉത്തരവായി. കഴിഞ്ഞ ദിവസം മുഖ്യമന്ത്രി യോഗി ആദിത്യനാഥ് ഫിറോസാബാദ് സന്ദര്ശിച്ചിരുന്നു. മരണകാരണം സ്ഥിരീകരിക്കുന്നതിനായി അന്വേഷണ സമിതിയെ രൂപീകരിച്ചതായും യോഗി പറഞ്ഞു.